Ազգային հերոս Սամվել Բաբայանի ուղեղը, եթե հավատանք ԱԱԾ-ին, հազարի տակ գործել է, ինչպես կգործեր փորձառու խարդախի ու զեղծարարի ուղեղը։ Նա, իմանալով, որ իր ռուսաստանցի ծանոթները «հանցավոր ճանապարհով ստացված եվրո թղթադրամներ» ունեն, շտապ կարգով մարդ է գտել՝ Կարեն Քոչարյանին, որն իր հերթին քիմիկոս է գտել Բուժական գյուղում՝ Ժորա Զաքարյանին, նրան մի քանի ներկած եվրո է տվել «հափշտակված խմբաքանակից», վերջինս էլ միայն Բուժականի քիմիկոսներին հայտնի լուծույթներով այնպես է լվացել եվրոները, որ դրանց վրայի ներկանյութն անհետացել է, հետո չորացրել ու հետ է տվել գեներալին։ Գեներալը եվրոների ողջ խմբաքանակը՝ 100 հատ 50 եվրոյանոց, գնել է 2 հազար 900 դոլարով ու երթուղային տաքսիով բերել է տվել Հայաստան։ Բայց ԱԱԾ աշխատակիցները դրանք առգրավել են։